
Kasutusloa andmine (Süsiaugu tänava lõik 1 ja Süsiaugu tänava lõik 2, Narva)
1. ASJAOLUD JA MENETLUSE KÄIK

18.06.2018 ehitisregistri keskkonda laekus läbivaatamiseks aadressidel Süsiaugu tänava lõik 1 ja Süsiaugu tänava lõik 2, Narva ehitatud välisveetorustiku (ehitisregistri kood 220544575)  ja kanalisatsioonitorustiku (ehitisregistri kood 220544566) välisvõrkude kasutusloa taotlused nr 1811371/00535. Taotlusele on lisatud ehitusprojekt (Projekteeritava elamukruntide vee- ja kanalisatsiooni välisvõrkude projekt, töö nr 35-2007, peaprojekteerija Tadias OÜ), ehitusdokumentatsioon ja riigilõivu maksekorraldus. 

19.06.2018 ehitisregistri  keskkonnas, koduleht www.ehr.ee,  on genereeritud kasutusloa eelnõu nr 1812371/07197, menetluse nr 138196, ning eelnõu suunatud geodeesia ja maakorralduse osakonnale, järelevalve osakonnale ning linnamajandusametile kooskõlastamiseks.

Ehitusseadustiku § 130 lõike 2 punkti 2 kohase kontrolli kohta on 29.10.2018 koostatud akt, milles ehitise ülevaatuseks kaasatud isikud avaldavad oma arvamust ehitiste kohta kasutusloa andmiseks.
12.11.2018 on tagastatud ehitiste nõuetele vastavuse kontrollimise akt. Kaasatud isikud, ehitusettevõtja, omanikujärelevalve vastutavad spetsialistid hindasid Süsiaugu tänava lõik 1 ja Süsiaugu tänava lõik 2, Narva ehitatud välisveetorustiku ja kanalisatsioonitorustiku nõuetele vastavaks ning ehitise nõuetele vastavuse kontrollimise aktil kinnitasid oma allkirjadega, et ehitusseadustiku § 55 loetletud põhjused kasutuslubade väljastamisest keeldumiseks puuduvad.
Järelevalve menetluse käigus esitatud dokumentatsioonis on kasutusloa eelnõu tagastatud puuduste kõrvaldamiseks.
26.10.2018 ehitisregistri elektroonilises keskkonnas kõik kaasatud isikud kooskõlastasid kasutusloa.
Linnamajandusameti poolt kooskõlastatud märkusega: Narva linna omandis olevad kinnistud koormatakse servituudiga.    
Linnamajandusameti märkusega kooskõlastus ei ole takistuseks kasutusloa väljastamisel.

Seega ehitusseadustiku §55 kohaselt puuduvad kasutusloa andmisest keeldumise põhjused.
2.   ÕIGUSLIKUD ALUSED
2.1. Ehitusseadustiku §51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.
2.2. Narva Linnavalitsuse Arhitektuuri- ja Linnaplaneerimise Ameti põhimääruse §9 lõike 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
3.  OTSUS

3.1 Väljastada kasutusluba Süsiaugu lõik 1 ja Süsiaugu lõik 2 asuvale välisveetorustikule ja olmevee kanalisatsioonitorustikule.
3.2 Narva linna omandis olevad kinnistud on vaja koormata servituudiga.

4. RAKENDUSSÄTTED

4.1. Korraldus jõustub seadusega sätestatud korras. 

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

